 I-EFF ifuna kubhekwe ukudla okudayiselwa abafundi ezikoleni ngenxa yeListeriosis News24Johannesburg I-Economic Freedom Fighters EFF inxuse uMnyango weMfundo eyisiSekelo ukuba uqinisekise ukuthi ukudla okudayiselwa abafundi akunazo izithako ezifana nopholoni, ngemuva kokumenyezelwa kokuthi ungumsuka wesifo i-listeriosis.UNgqongqoshe wezeMpilo uDkt Aaron Motsoaledi ngeSonto uthe kutholakale ukuthi lesi sifo sisuka efemeni yakwa-Enterprise esePolokwane, ekhiqiza imikhiqizo efana nopholoni.Sinxusa nokuba izigungu ezengamele izikole kanye namalungu emikhandlu emele abafundi ukuba bafake izindlela eziqinile zokulawula izinto ezidayiselwa abafundi emagcekeni esikole nasezitolo eziseduzane, kusho okhulumela i-EFF uMbuyiseni Ndlozi.OLUNYE UDABA: Usutholakele umsuka wesifo i-ListeriosisUNdlozi uthe kumele kusolwe i-Enterprise Food neRainbow Chicken ngemuva kokuba uMotsoaledi ethe lesi sifo siqubuke kulezi zinkampani.Kuzomele baphendule ngokubhebhethekisa isifo nangokubulala abantu, kusho uNdlozi.Lesi sifo sesibulale abantu ababalelwa kwabangu-180 eNingizimu Afrika selokhu siqubuke ngonyaka ophelile. 